Gunnar Elfgren

**Karl Gunnar Elfgren** (s. 24. lokakuuta 1896 Helsinki – 30. elokuuta 1976 Porvoo) oli suomalainen kuvanveistäjä ja jääkäri.

## Nuoruus ja jääkäriaika
Elfgren syntyi Helsingissä. Hänen vanhempansa olivat faktori Gunnar Fredrik Elfgren ja Naema Matilda Berglund. Karl Gunnar Elfgren kävi kansakoulun ja ammatti- ja teollisuuskoulun Helsingissä.

Elfgren liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 10. helmikuuta 1916, mutta hänet vapautettiin palveluksesta Ruotsin kansalaisena 26. helmikuuta 1916. Hän matkusti Suomeen, mutta palasi takaisin pataljoonaan 9. marraskuuta 1916 ja palveli 25. marraskuuta 1917 asti, jonka jälkeen oleskeli Saksassa. Suomeen hän palasi sisällissodan jälkeen elokuussa 1919.

## Ura taiteilijana ja perhe
Elfgren jatkoi opintojaan taideteollisuuskoulussa vuosina 1919–1920 ja Suomen taideyhdistyksen piirustuskoulussa vuosina 1920–1921, jonka jälkeen hän toimi kuvanveistäjänä. Hänen töitään on ollut esillä useissa Euroopan maissa vuosina 1929–1937. Hän sai useita stipendejä ja apurahoja vuosina 1930–1934. Elfgren oli muun muassa Suomalaisen taiteilijaseuran ja Suomen kuvanveistäjäliiton jäsen. Luottamustehtävissä hän oli Taideakatemian palkinto- ja stipendilautakunnan jäsenenä vuosina 1933–1935. Opintomatkoja Elfgren suoritti Lontooseen ja Pariisiin.

Karl Elfgren avioitui vuonna 1928 Liv Tegengrenin kanssa, josta hän erosi vuonna 1935. Hän avioitui vuonna 1938 Alli Sisko Ant-Vuorisen kanssa.

### Veistoksia
Elfgrenin töitä ovat muun muassa Karjaan sankarimuistomerkki, Tammisaaren sankarimuistomerkki (1952), Eurydike-suihkukaivoveistos Karjaan torilla (1953), Fredrika Runebergin rintakuva Porvoossa (1957), Mikael Lybeckin muistopatsas Uudessakaarlepyyssä (1966) ja Helsingin ammattikoulun jousiampujapatsas. Hänen töitään löytyy Ateneumin ja Tampereen taidemuseon kokoelmissa. Elfgen teki myös reliefin Petter Johan Bladhn muistopatsaaseen (1974) Närpiöön, lähelle Bladhille kuulunutta Benvikin kartanoa.

## Palkinnot
* II palkinto valtion taidekilpailussa 1933
* II palkinto dukaattikilpailussa 1933
* I palkinto dukaattikilpailussa 1934
* Lunastettu kilpailuehdotus Suomen Marsalkan ratsastajapatsaskilpailussa 1954 

## Kuvia julkisista teoksista

Tiedosto:Virkattu Waltter (Riikka-Piikan neulekahvila) + Gunnar Elfgren - Vuorineuvos Walter Ahlström - 1935 - Walterin puisto - Päiviönsaari - Varkaus.jpg|*Vuorineuvos Walter Ahlström*, kuvassa patsaan päällä *Virkattu Waltter*, 1935, Varkaus.
Tiedosto:Sankarivainajien mm., Karjaa.jpg|Sankarimuistomerkki, 1949, Karjaa.
Tiedosto:Gunnar Elfgren ja B Mattson Sankarihautojen monumentti Nytt Liv 1952.jpg|Sankarihautojen muistomerkki *Nytt Liv*, 1952, Tammisaari.
Tiedosto:Gunnar Elfgren Eurydike 1952.jpg|*Eurydike*, 1952, Karjaa.
Tiedosto:Gunnar Elfgren Fredrika Runebergin muistopatsas 1957.jpg|*Fredrika Runebergin muistopatsas*, 1957, Porvoo.
Tiedosto:Gunnar Elfgren Lokit 1963.jpg|*Lokit*, 1963, Tammisaari.
Tiedosto:Mikael Lybeckin reliefi by Gunnar Elfgren.JPG|*Mikael Lybeckin muistomerkin reliefi*, 1966, Uusikaarlepyy.
Tiedosto:Peter Johan Bladhin muistokivi by Gunnar Elfgren kokonaan.JPG|*Peter Johan Bladhin muistokivi*, 1974, Närpiö.
Tiedosto:Gunnar Elfgren Keskiaikaisen käräjäpaikan muistokivi Saltvik.jpg|*Keskiaikaisen käräjäpaikan muistokivi*, Saltvik.
Tiedosto:Fädrens gärning by Gunnar Elfgren Närpes.jpg|*Fädrens gärning*, Närpiö. 


## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet